Diari Oficial de la Generalitat Valenciana


Sumari del DOGV 3686, del 11-02-2000 (2000/523)

Informació pública de l’alternativa tècnica de programa d’actuació integrada de la unitat d’execució única delimitada en l’àrea 10 de sòl urbanitzable no programat terciari del Pla General d’Ordenació Urbana de la Vall d’Uixó (Castelló).
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3686

Data del DOGV
:   11-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/523


Organisme emissor
:   Hermanos Ventura, SL

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució única delimitada en l'àrea 10 de sòl urbanitzable no programat terciari del Pla General d'Ordenació Urbana de la Vall d'Uixó (Castelló). [2000/M523]
  
La mercantil Hermanos Ventura, SL ha formulat, a l'empara del que estableixen els articles 44, 48, 52 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, l'alternativa tècnica de programa d'actuació integrada, acompanyada de pla parcial, per al desenvolupament de la unitat d'execució única delimitada en l'àrea 10 de sòl urbanitzable no programat terciari del Pla General d'Ordenació Urbana de la Vall d'Uixó (Castelló).
  
D'acord amb el que estableix l'article 48 de la llei esmentada es fa constar que l'alternativa tècnica i els projectes complementaris presentats comprenen els següents documents: memòria del programa, pla parcial, document d'homologació i avantprojecte d'urbanització de l'àrea 10 de sòl urbanitzable no programat terciari del Pla General d'Ordenació Urbana de la Vall d'Uixó.
  
L'objecte de la iniciativa és l'ordenació detallada, programació i completa urbanització de l'àmbit de la unitat d'execució única de l'àrea 10 de sòl urbanitzable no programat terciari del Pla General d'Ordenació Urbana de la Vall d'Uixó (Castelló) que comprén una superfície de 228.324,23 metres quadrats.
  
La notaria en què estan protocol·litzats els documents és la del senyor Emilio Viñals García, notari del Col·legi de València, amb residència a la Vall d'Uixó (Castelló), i amb domicili al carrer de Rosario Creixach, número 21, 12287 la Vall d'Uixó (Castelló).
  
L'exemplar dipositat en l'Ajuntament de la Vall d'Uixó s'identifica com a programa d'actuació integrada de l'àrea 10 de sòl urbanitzable no programat terciari del Pla General d'Ordenació Urbana de la Vall d'Uixó.
  
En aplicació del que estableix l'article 48.1.C), en relació amb l'article 46.3, de la llei esmentada, se sotmet l'esmentada alternativa de programa, amb la documentació annexa, a informació pública per termini de 20 dies hàbils comptats des de l'última publicació d'aquest anunci en el Diari Oficial de la Generalitat Valenciana.
  
Durant aquest termini qualsevol persona podrà comparéixer en l'expressada notaria, en dia hàbil, de 09.30 a 13.00 hores, per a obtindre una còpia de l'acta de protocol·lització dels esmentats documents o sol·licitar l'exhibició d'aquesta.
  
Així mateix, es fa constar la possibilitat de consultar en l'Ajuntament de la Vall d'Uixó, en horari d'atenció al públic, les actuacions derivades de la documentació dipositada, així com de presentar-hi, per a la seua incorporació a aquestes, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Les proposicions juridicoeconòmiques es presentaran durant els cinc dies següents al venciment del termini indicat anteriorment.
  
Si durant l'exposició al públic d'aquesta iniciativa de programa, algú haguera iniciat una segona exposició d'una altra en competència amb aquella, escaurà la pròrroga de terminis regulada en l'article 46.4 de la Llei 6/1994 esmentada.
  
 Així mateix, i de conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica aquest edicte per als interessats que siguen desconeguts, dels qui s'ignore el lloc de notificació o, intentada aquesta, no s'haguera pogut practicar, als efectes de remetre un avís, amb el contingut d'aquest anunci, als titulars de drets que figuren en el cadastre, segons el que estableix l'article 46.3 de la Llei 6/1994 esmentada:
  
Polígon Parcel·la Titular cadastral Domicili fiscal
  
4 564 Serrano Martínez, Vte. Antonio Desconegut
  
4 584 Gil Arnau, Joaquín Desconegut